西沙縣

西沙縣是元代雲南行中書省所屬的一個縣，在寧州東，寧部蠻世居。其裔孫西沙築城於此，名西沙籠。憲宗四年（1254年），其酋普提內附，就居此城為萬戶。至元十三年（1276年），立為西沙縣。二十六年（1289年），以隸寧州。至治二年（1322年），併入寧州「寧州，漢爲益州郡，筰都後改沈黎郡，晉梁爲南寧州地，唐初置西寧州，貞觀中改黎州，天寶末沒於蠻，號浪曠，後改寧部，元憲宗初內附，置寧部萬户，後改寧海府，至元中又改寧州，隸臨安，領通海、嶍峨、西沙三縣，尋又省沙入州」。[天啓]《滇志》「寧州，下。在本路之東。唐置棃州，天寶末沒于蠻。地號浪曠，夷語謂旱龍也。步雄部蠻些麼徒據之，後屬爨蠻酋阿幾，以浪曠割與寧酋豆圭。元憲宗四年，寧酋內附。至元十三年，改為寧州，隸臨安路。舊領三縣：通海縣、嶍峨縣、西沙縣。西沙在州東，寧部蠻世居之。其裔孫西沙築城於此，因名西沙籠。憲宗四年，其酋普提內附，就居此城為萬戶。至元十三年，立為西沙縣。二十六年，以隸寧州。至治二年，併入州。領二縣：通海，下。倚郭。元初立通海千戶，隸善闡萬戶。至元十三年，改通海縣，隸寧海府。二十七年，府革，直隸臨安路，今割隸寧州。嶍峨。下。縣在河西縣之西，控扼山谷，北接滇池，亦屬滇國。昔嶍猊蠻居之，後阿僰酋逐嶍猊據其地。至其孫阿次內附，以其部立千戶。至元十三年，改為嶍峨州，領邛洲縣、平甸縣二縣。二十六年，降為縣，併二縣為鄉，隸臨安路。今割隸寧州」。《元史》卷六十一。在今雲南省玉溪市江川區《江川文史資料 第7輯》。

註釋

Category:元朝縣份